b"\n_START_ARTICLE_\nArtepakt\n_START_SECTION_\nIme revije\n_START_PARAGRAPH_\n\xc5\xa0tudentje na Fakulteti za humanistiko Univerze v Novi Gorici so ime revije izbrali sami. Ime 'Artepakt' je nastalo zaradi grdega pisanja ene od \xc5\xa1tudentk. V Slovarju novej\xc5\xa1ega besedja je zasledila geslo artefakt, ki se ji je zdelo zanimivo za ime revije. Ker pa je besedo grdo napisala in tako spremenila \xc4\x8drko f v p, je nastal artepakt. Poleg tega je beseda artepakt sestavljena iz besed art ('umetnost'), ep ('literarna vrsta'), akt ('pojem v gledali\xc5\xa1\xc4\x8du, filmu, likovni umetnosti') in pakt ('sporazum, pogodba, najve\xc4\x8dkrat zgodovinska'). Pakt ima tudi metafori\xc4\x8den pomen, saj predstavlja revijo kot pakt \xc5\xa1tudentk in \xc5\xa1tudentov, da bodo sodelovali, ustvarjali, pisali, si pomagali in bili ustvarjalni."